Søndag aften cementerede aalborgsvømmeren Mie Ø. Nielsen sin status som et af fremtidens store medaljehåb for dansk svømning, da hun vandt guld i 100 meter ryg ved junior EM.

Favortidisciplinen kastede endnu en medlaje af den fineste karat af sig, og Mie Ø. Nielsen kan se tilbage på et fantastisk EM, hvor hun kan tage intet mindre end fire medaljer med hjem. Ud over søndagens guldmedalje, blev det også til guld - og ny juniorrekord - i 50 meter ryg, sølv i 100 meter fri og en historisk bronzemedalje i 4 x 100 meter medley for hold.